Sittèmmiru

Sittèmmiru (o macari Sittèmmuru) è lu nonu misi di l'annu secunnu lu Calannariu grigurianu. Stu misi ci havi 30 jorna.

Sittèmmuru ntâ puisìa di Franciscu GuglielminuO misi di Sittèmmuru, pri mia
tu si lu megghiu di tutta l'annata,
misi di divirtuti e d'alligrìa,
di lu riposu e di la scampagnata.
La racinadda penni di la viti,
ci sù l'ùrtimi pèrsichi e li pira,
e a li castagni ca nun sù chiumpiti
un carusu quarchi petra ci la tira.
Misi quannu cumincia la vinnigna
cu la cadenza di lu pistaturi,
scurri lu mustu e ntantu ni la vigna
càntanu a coru li vinnignaturi...
Càntanu a coru e fa la sinfunìa
'n testa lu suli e 'n facci la muntagna
e ssà stisa di virdi ca pò sbria
unni lu mari l'accarizza e vagna;
e li strumenti accorda cu li vuci
lu suli capu di ssu cuncistoru, 
e la mùsica è scritta cu la luci
e la bacchetta sù li raggi d'oru.
Na la Sicilia mia, terra di ncantu,
a sittèmmuru c'è stu gran cuncertu;
si girati li munnu tuttu quantu
nun lu struvati, no, ni sugnu certu.   

Catigurìa:Dati
Catigurìa:Sittèmmiru
Catigurìa:850 palori siciliani di basi
Catigurìa:Misi